RESOLUCIÓN do 2 de decembro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do calendario laboral para o ano 2006 do convenio colectivo do sector da construción.
CONSELLERÍA DE TRABALLO — III. OUTRAS DISPOSICIÓNS — 02/01/2006

Vista a acta do calendario laboral para o ano 2006 do convenio colectivo do sector da construción, con nº de código 3600435, que tivo entrada no rexistro único do edificio administrativo da Xunta de Galicia en Vigo o día 18-11-2005, subscrito pola comisión deliberadora do convenio, en data 15-11-2005. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, obrante nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 2 de decembro de 2005.
Pedro Borrajo Rivas
Delegado provincial de Pontevedra
Comisión deliberadora do convenio colectivo da construción.
Asistentes:
UGT:
Jesús Crespo Araujo.
Pedro Villar Freitas.
José Antonio Álvarez González.
CC.OO.:
Laureano Barros Salgueiro.
Baltasar González Durán.
Francisco Boullosa González.
Francisco Estévez Rodríguez.
APEC:
Anselmo Hernández Luján.
José Manuel Conde Roque.
Jesús Fontán Piñeiro.
José Luis Doval Bugallo.
José Antonio Martínez Fernández.
En Vigo, o 15 de novembro de 2005, na sede da Asociación Provincial de Empresarios da Construción (APEC), reúnense as persoas arriba citadas nas representacións que se indican.
Como único punto da orde do día trátase o tema da xornada laboral recollida no artigo 43 do actual convenio colectivo que para o ano 2006 será de 1.746 horas de efectivo traballo.
O texto do artigo 43 do convenio colectivo relativo á xornada laboral dirá textualmente:
1. A xornada ordinaria anual durante o período de vixencia deste convenio será de 1.746 horas, segundo o calendario laboral anexo.
2. A xornada ordinaria semanal será de 40 horas semanais de luns a venres durante toda a vixencia deste convenio.
3. Os traballadores terán dereito a un paro de 15 minutos durante a mañá para tomar o bocadillo, segundo as necesidades do servizo.
4. Tendo en conta as condicións climatolóxicas e as necesidades das distintas actividades do sector, poderase pactar nas empresas a distribución variable da xornada máxima anual, sen que en ningún caso se poidan exceder nove horas diarias nin as corenta horas semanais de traballo efectivo.
5. Para adaptar a xornada ás 1.746 horas acordadas para o ano 2006, os días 27 de marzo, 23 de xuño, 24 de xullo, 14 de agosto, 13 de outubro, 7 de decembro e 6 horas do 22 de decembro, serán festivos e aboables para todos os efectos.
6. Ademais dos días sinalados anteriormente nos seguintes concellos por coincidir o festivo local con día non laborable, fíxanse os seguintes festivos:
-9 de xaneiro: A lla de Arousa.
-13 de febreiro: Mondariz Balneario.
-26 de xuño: Poio.
-26 de xullo: Covelo.
-16 de agosto: Fornelos de Montes.
-13 de novembro: Bueu, Moaña e Vilaboa.
7. En cada centro de traballo a empresa exporá en lugar visible o calendario laboral pactado no convenio colectivo ou o pactado en cada centro de traballo.
E non habendo máis asuntos que tratar, levántase a sesión.